IR-REGOLAMENT TAL-KUMMISSJONI (KE) Nru 555/2004
tal-25 ta' Marzu 2004
li jemenda r-Regolament (KE) Nru 1555/96 dwar il-livelli li jagħtu bidu għal dazji addizzjonali fuq it-tadam, il-qaqoċċ, il-qargħa bagħli, il-larinġ, il-lumi u t-tuffieħ
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta' Ottubru 1996 dwar l-organizzazzjoni komuni tas-suq fil-frott u fil-ħxejjex([1]), u partikolarment l-Artikolu 33(4) tiegħu,
Billi:
(1) Ir-Regolament tal-Kummissjoni (KE) Nru 1555/96 tat-30 ta' Lulju 1996 dwar ir-regoli ta' l-applikazzjoni għal dazzji addizzjonli fuq l-importazzjoni tal-frott u l-ħxejjex ([2]) jipprovdi għal sorveljanza ta' l-importazzjoni tal-prodotti elenkati fl-Anness tiegħu. Dik is-sorveljanza għandha titwettaq b'konformità mar-regoli stabbiliti fl-Artikolu 308d tar-Regolament tal-Kummissjoni (KEE) Nru 2454/93 tat-2 ta' Lulju 193 li jistabbilixxi d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali tal-Komunità ([3]).
(2) Għall-iskopijiet ta' l-Artikolu 5(4) tal-Ftehim dwar l-Agrikoltura ([4]) konkluż matul l-Uruguay Round dwar in-negozjati tal-kummerċ multilaterali u fid-dawl ta' l-aħħar informazzjoni disponibbli għall-2000, 2001 u 2002, il-livelli li jagħtu bidu għal dazi addizzjonali fuq it-tadam, il-qaqoċċ, il-qargħa bagħli, il-larinġ, il-lumi u t-tuffieħ għandhom ikunu aġġustati għas-sitwazzjoni ġdida li tirriżulta mit-tkabbir tal-Komunità fl-1 ta' Mejju 2004.
(3) Il-ftehim fl-għamla ta' skambju ta' ittri bejn il-Komunità Ewropea u r-Renju tal-Marokk li jikkonċernaw il-miżuri reċiproki tal-liberalizzazzjoni u t-tibdil tal-Protokolli 1 u 3 għall-Ftehim ta' l-Assoċċjazzjoni KE-il-Marokk approvat bid-Deċiżjoni tal-Kunsill 2003/914/KE ([5])
jipprovdi għal reġim ġdid applikabbli għall-importazzjoni fil-Komunità ta' tadam li joriġina fil-Marokk. Il-perijodi affettwati bil-livelli jagħtu bidu li huma għal dazji addizzjonali għandhom għalhekk ikunu emendati.
(4) Bħala riżultat, ir-Regolament (KE) Nru 1555/2003 għandu jkun emendat.
(5) Il-miżuri li hemm provvediment dwarhom f'dan ir-Regolament huma konformi ma' l-opinjoni tal-Kumitat ta' Ġestjoni għall-Frott u l-Ħxejjex,
ADOTTAT DAN IR-REGOLAMENT:
Artikolu 1
L-Anness tar-Regolament (KE) Nru 1555/96 huwa mibdul bl-Anness ta' hawnhekk.
Artikolu 2
Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu jkun japplika mill-1 ta' April 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha
Magħmul fi Brussel, fil-25 ta' Marzu 2004.